open-index/open-wikipedia-markdown huggingface dataset:
รัฐบาลเงา

**รัฐบาลเงา** () หรือ **คณะรัฐมนตรีเงา** () คือกลุ่มนักการเมืองอาวุโสที่เป็นกระบอกเสียงของฝ่ายค้าน ซึ่งในระบบการเมืองอังกฤษที่เรียกว่า *[[ระบบเวสต์มินสเตอร์]]* ซึ่งอยู่ภายใต้การนำของผู้นำฝ่ายค้าน ที่ได้รวมตัวกันตั้งตนเป็น *รัฐมนตรีเงา* ประกบรัฐมนตรีตัวจริงของรัฐบาล และเมื่อฝ่ายพรรคฝ่ายค้านมีโอกาสได้เป็นรัฐบาล รัฐมนตรีเงามักได้รับการแต่งตั้งเป็นรัฐมนตรี ทำหน้าที่ความรับผิดชอบของรัฐมนตรีเงา คือการทำหน้าที่วิพากษ์วิจารณ์การทำงานของรัฐบาลและรัฐมนตรีจริง การออกหรือการแก้ไขกฎหมายที่เกี่ยวข้องกับการบริหารงาน ตลอดจนให้ข้อเสนอแนะเกี่ยวกับแนวนโยบายทางเลือกต่าง ๆ ต่อสาธารณะ

## รัฐบาลเงาในประเทศต่าง ๆ
ในอังกฤษและแคนาดา พรรคฝ่ายค้านหลัก โดยเฉพาะคณะรัฐมนตรีเงา จะเรียกว่าเป็น *ฝ่ายค้านผู้ภักดีในสมเด็จฯ* (His Majesty's Loyal Opposition) เหตุที่ใช้คำว่า *ผู้จงรักภักดี* นั้นเนื่องจากถึงแม้บทบาทของฝ่ายค้านคือการติติงคัดค้าน *[[รัฐบาลสหราชอาณาจักร|รัฐบาลในสมเด็จฯ]]* (His Majesty's Government) แต่ฝ่ายค้านไม่ปฏิเสธสิทธิ์ของพระมหากษัตริย์ในราชบัลลังก์ ดังนั้นฝ่ายค้านจึงไม่ปฏิเสธความชอบธรรมของรัฐบาลในสมเด็จฯ อย่างไรก็ตาม ในบางประเทศที่ใช้ระบบเวสต์มินสเตอร์ เช่น ออสเตรเลีย และนิวซีแลนด์ จะเรียกฝ่ายค้านเพียงว่า *ฝ่ายค้านในสภาผู้แทนราษฎร* โดยละเว้นการกล่าวถึงสมเด็จฯ พรรคการเมืองในระบอบรัฐสภาบางพรรค เช่น พรรคแรงงานของอังกฤษ และพรรคแรงงานออสเตรเลียจะมีการออกเสียงเลือกรัฐมนตรีเงาโดยการหย่อนบัตรคะแนนเลือกผู้สมควรเป็นรัฐมนตรีเงา จากนั้นหัวหน้าพรรคฝ่ายค้านจะเป็นผู้กำหนดขอบเขตการปฏิบัติหน้าที่ของรัฐมนตรีเงาที่ได้รับเลือก แต่สำหรับพรรคการเมืองในระบอบรัฐสภาในประเทศอื่นนอกเหนือจากนี้ให้อำนาจสิทธิ์ขาดแก่หัวหน้าพรรคฝ่ายค้านเป็นผู้เจาะจงเลือกแต่ผู้เดียวก็มี

ประเทศที่มีระบบรัฐบาลเงามีทั้งประเทศในเครือจักรภพที่ใช้การเมืองระบบเวสต์มินสเตอร์ เช่น ประเทศแคนาดา ออสเตรเลีย นิวซีแลนด์ อินเดีย จาเมกา มาเลเซีย สิงคโปร์ และมอลตา ประเทศที่ใช้ระบอบกึ่งประธานาธิบดี เช่น ฝรั่งเศส ประเทศที่เปลี่ยนมาใช้การปกครองแบบรัฐสภา เช่น ญี่ปุ่น รวมทั้งประเทศประชาธิปไตยเกิดใหม่ เช่น โปแลนด์ ยูเครน คอซอวอ เป็นต้น

## รัฐบาลเงาในประเทศไทย

สำหรับประเทศไทย เริ่มมีการจัดตั้งคณะรัฐมนตรีเงาเป็นครั้งแรกในเดือนกุมภาพันธ์ พ.ศ. 2551 เมื่อ อภิสิทธิ์ เวชชาชีวะ ผู้นำฝ่ายค้านจากพรรคประชาธิปัตย์ ประกาศจัดตั้งคณะรัฐมนตรีเงา เพื่อติดตามการทำงานของรัฐบาลผสมที่มีพรรคพลังประชาชนเป็นแกนนำ และมีสมัคร สุนทรเวชเป็นนายกรัฐมนตรี

หมวดหมู่:รัฐบาล
บัวขาว (แก้ความกำกวม)

**บัวขาว** อาจหมายถึง ชื่อต่อไปนี้

* บัวขาว เพลงไทยสากล เป็นเพลงประกอบภาพยนตร์ไทยเรื่อง "ถ่านไฟเก่า" 
* บัวขาว ป.ประมุข (สมบัติ บัญชาเมฆ) หรือที่รู้จักกันในนาม บัวขาว บัญชาเมฆ นักมวยไทยเกิด พ.ศ. 2525
* บัวขาว ศิษย์จ่ากุ้ง นักมวยไทย
* บัวขาว วีระศักดิ์เล็ก นักมวยไทยเกิด พ.ศ. 2528
* หมู่บ้านบัวขาว
* วัดลาดบัวขาว
* สัทธรรมปุณฑรีกสูตร หรือ **พระสูตรบัวขาว** เป็นคัมภีร์สำคัญในพุทธศาสนาฝ่ายมหายาน
* เทศบาลเมืองบัวขาว อำเภอกุฉินารายณ์ จังหวัดกาฬสินธุ์
* ลัทธิบัวขาว ขบวนการทางศาสนาและการเมืองในประเทศจีนสมัยราชวงศ์หยวน

## ดูเพิ่ม
* บัว (แก้ความกำกวม)
สถาบันเกอเธ่

**สถาบันเกอเธ่** () เป็นองค์กรทางด้านวัฒนธรรมที่ไม่แสวงหาผลกำไรของเยอรมนีที่มีสำนักงานอยู่ทั่วโลก มีจุดมุ่งหมายเพื่อส่งเสริมการเรียนการสอนภาษาเยอรมัน สนับสนุนกิจกรรมทางด้านวัฒนธรรม และยังเผยแพร่ความรู้เกี่ยวกับประเทศเยอรมนีทั้งทางด้วยวัฒนธรรม สังคม และการเมือง

## รายการอ้างอิง

หมวดหมู่:ประเทศเยอรมนี
หมวดหมู่:องค์กรไม่แสวงหาผลกำไร
สำเนียงอิงแลนด์

**ภาษาอังกฤษสำเนียงอิงแลนด์** () หรือ **ภาษาอังกฤษถิ่นอิงแลนด์** เป็นคำที่ใช้เรียก ภาษาถิ่นย่อย หรือสำเนียงย่อย ของภาษาอังกฤษ ที่พูดกันในอังกฤษ สำหรับในประเทศที่พูดภาษาอังกฤษนอกจากสหราชอาณาจักรนั้น มักจะใช้คำว่า ภาษาอังกฤษสำเนียงบริเตน (British English) เพื่อหมายถึงภาษาถิ่นย่อยนี้ของภาษาอังกฤษ แต่มีข้อเสนอจาก Peter Trudgill ในหนังสือ *Language in the British Isles* ให้ใช้คำว่า "ภาษาอังกฤษสำเนียงอิงแลนด์" นี้ และในปัจจุบันคำนี้เริ่มมีการรับรู้และใช้ทั่วไปในงานวิชาการจำนวนมาก พอๆ กับ การใช้คำว่า "Anglo-English" และ "English in England" (ซึ่งล้วนหมายถึงภาษาถิ่นเดียวกันนี้ทั้งสิ้น)

ในการใช้เช่นนี้ คำว่า "ภาษาอังกฤษสำเนียงอิงแลนด์" จึงมีความหมายที่กว้างกว่า และใช้เพื่อบรรยายคุณลักษณะที่มีร่วมกันในภาษาถิ่นภาษาอังกฤษสำเนียงอิงแลนด์, อังกฤษเวลช์ (Welsh English) , อังกฤษไฮเบอร์โน (Hiberno-English) และอังกฤษสกอตแลนด์ (Scottish English) ด้วย

หมวดหมู่:ภาษาอังกฤษ
หมวดหมู่:ภาษาย่อย
หมวดหมู่:วัฒนธรรมอังกฤษ
ภาษาอังกฤษแบบบริติช

**ภาษาอังกฤษแบบบริติช** () หรือ **ภาษาอังกฤษแองโกล** () เป็นคำที่ใช้แยกแยะรูปแบบของภาษาอังกฤษที่ใช้ในหมู่เกาะบริเตน (British Isles) และที่ใช้ในภูมิภาคอื่น ๆ 

คำว่า "ภาษาอังกฤษแบบบริติช" นี้ ยังหมายรวมถึงภาษาถิ่นย่อยทั้งหมดของภาษาอังกฤษ ทั้งที่ใช้ในหมู่เกาะบริเตนทั้งหมด (รวมสกอตแลนด์ ไอร์แลนด์ และเวลส์ด้วย) คำนี้มักจะนิยมใช้เป็นพิเศษในหมู่ชาวอเมริกัน (รวมทั้งนักภาษาศาสตร์และนักเขียนพจนานุกรม) ส่วนชาวอังกฤษนั้น ปกติแล้วจะใช้คำว่า "ภาษาอังกฤษมาตรฐาน" (Standard English) หรือเรียกสั้น ๆ ว่า "ภาษาอังกฤษ" (English) เท่านั้น

ความแตกต่างเด่นที่สุดของภาษาอังกฤษแบบบริติชกับภาษาอังกฤษแบบอเมริกันคือ แบบบริติชจะออกเสียงคำอย่างตรงตัว a จะออกเป็น อา ตรง ๆ ไม่ออกว่า แอ อย่างแบบอเมริกัน เสียง t จะเน้นมาก และชาวสหราชอาณาจักรจะไม่นิยมการออกเสียงตัว r ท้ายคำ ถึงออกก็เพียงออกไปนิดเดียว นอกจากนั้นอังกฤษแบบบริติชจะออกเสียงลงคอดั่งเช่นภาษาเยอรมันและภาษาฝรั่งเศส เช่นคำว่า schedule ซึ่งภาษาอังกฤษแบบบริติชจะมีออกเสียงลงคอตรงท่อน sche ซึ่งเป็นเสียงควบระหว่าง ซ กับ ค

หมวดหมู่:ภาษาอังกฤษ
หมวดหมู่:ภาษาย่อย
วิลเลียม กิลเบิร์ต

thumb|right|วิลเลียม กิลเบิร์ต

**วิลเลียม กิลเบิร์ต** (; เกิด: 24 พฤษภาคม ค.ศ. 1544 ที่โคลเชสเตอร์, อังกฤษ, ถึงแก่กรรมเมื่อ 30 พฤศจิกายน ค.ศ. 1603 (อาจจะในลอนดอน)) เป็นนักวิทยาศาสตร์, นายแพทย์หลวงประจำพระราชินี อะลิซาเบธที่ 1 และพระเจ้าเจมส์ที่ 1 แห่งอังกฤษ ทั้งยังเป็นนักดาราศาสตร์และนักค้นคว้าวิจัยด้านวิทยาศาสตร์ เกี่ยวกับแม่เหล็กและไฟฟ้า ที่สำคัญคือ เขาเป็นคนค้นคิดคำ "electricity" หรือ ไฟฟ้า นั่นเอง

ผลงานชิ้นแรกของเขา คือ *De Magnete, Magneticisque Corporibus, et de Magno Magnete Tellure* (ว่าด้วยแม่เหล็ก และวัตถุสภาพแม่เหล็ก และว่าด้วยแม่เหล็กใหญ่ของโลก) ตีพิมพ์เมื่อ ค.ศ. 1600 ในงานชิ้นนี้ เขาได้บรรยายถึงการทดลองของเขามากมายด้วยลูกโลกจำลอง ที่เรียกว่า "เทอร์เรลลา" (terrella)

จากการทดลองของเขา เขาสรุปได้ว่าโลกนั้น ก็คือตัวแม่เหล็กเอง และสรุปว่า นี่คือเหตุผลที่ทำให้เข็มทิศชี้ไปทางทิศเหนือ (ก่อนนี้บางคนเชื่อว่า เข็มทิศชี้ไปหาดาวเหนือ หรือเกาะแม่เหล็กขนาดใหญ่ทางขั้วโลกเหนือ ซึ่งเป็นตัวดึงดูดเข็มทิศ)

ในหนังสือเล่มนี้ เขายังได้ศึกษาถึงไฟฟ้าสถิต โดยการใช้แท่งอำพัน (อำพัน เป็นยางไม้แข็ง สีเหลืองอมน้ำตาล ในภาษากรีกเรียกว่า **อิเล็กตรอน** (elektron) ด้วยเหตุนี้ กิลเบิร์ตจึงเรียกปรากฏการณ์ที่ตนค้นพบว่า "electric force" (แรงไฟฟ้า)

สิ่งที่กิลเบิร์ตเรียกว่า สภาพแม่เหล็ก นั้น คือแรงที่มองไม่เห็น ที่นักปรัชญาธรรมชาติคนอื่น ๆ จำนวนมาก เช่น โยฮันเนิส เค็พเพลอร์ เคยเชื่อมั่น ว่าเป็นตัวควบคุมการเคลื่อนไหวต่าง ๆ ของสิ่งที่สังเกตเห็นได้

หน่วย "กิลเบิร์ต" อันเป็นหน่วยของ แรงเคลื่อนแม่เหล็ก (magnetomotive force) ซึ่งเรียกอีกอย่างหนึ่งว่า magnetic potential นั้น ก็ตั้งขึ้นเพื่อเป็นเกียรติแก่วิลเลียม กิลเบิร์ตนี่เอง

## อ้างอิง
* Stephen Pumfrey & David Tilley, "William Gilbert: forgotten genius", *Physics World*, November 2003; ฉบับออนไลน์ 
* "De Magnete" ("ว่าด้วยแม่เหล็ก") โดย วิลเลียม กิลเบิร์ต แปลเมื่อ ค.ศ. 1893 จากภาษาละติน เป็นภาษาอังกฤษ โดย Paul Fleury Mottelay สำนักพิมพ์ Dover Books

## แหล่งข้อมูลอื่น
* โครงการ Galileo Project — ชีวประวัติของวิลเลียม กิลเบิร์ต
* The Great Magnet, the Earth — ประวัติศาสตร์ของแม่เหล็กโลก 
* On the Magnet — แปลจาก De Magnete โดย Silvanus Thompson ฉบับเต็ม อ่านได้ฟรี

หมวดหมู่:บุคคลที่เกิดในปี พ.ศ. 2087
กิลเบิร์ต, วิลเลียม
หมวดหมู่:บุคคลจากโคลเชสเตอร์
ลมหวน

เพลง "**ลมหวน**" เป็นเพลงประกอบภาพยนตร์เรื่อง "แม่สื่อสาว" ประพันธ์คำร้องและทำนองโดย หม่อมหลวงพวงร้อย สนิทวงศ์ และหม่อมหลวงประพันธ์ สนิทวงศ์ ขับร้องโดย โสภา อุณหกะ เมื่อ พ.ศ. 2481 ภายหลังมีการนำมาขับร้องใหม่ เช่น สวลี ผกาพันธุ์, ศรีไศล สุชาตวุฒิ, ดนุพล แก้วกาญจน์, นัดดา วิยกาญจน์ และ อรวรรณ เย็นพูนสุข

"แม่สื่อสาว" เป็นภาพยนตร์ขาวดำ สร้างโดย บริษัทไทยฟิล์ม นำแสดงโดย ศักดิ์ วีรศร และ โสภา อุณหกะ ฉายเมื่อวันที่ 9 สิงหาคม พ.ศ. 2481

## เนื้อเพลง
คำร้องโดย พระเจ้าวรวงศ์เธอ พระองค์เจ้าภาณุพันธุ์ยุคล ทำนองโดย หม่อมหลวงพวงร้อย สนิทวงศ์ และหม่อมหลวงประพันธ์ สนิทวงศ์

:ลมหวนชวนให้คิดถึงความหลัง
:ภวังค์จิตคิดขื่นขมระทมใจ
:ตัวใครเป็นคนผิดอยากถามนัก
:รักไยใจจะกลับดังลมหวน

::ใกล้เรากล่าวถ้อยนัยที่รัก
::เจ็บนักพอถึงอื่นก็คืนคำ
::มาทำชิดสนิทใหม่ใครจะเชื่อ
::เบื่อแล้วไยจะมารับกลับคืน

:ใกล้เรากล่าวถ้อยนัยที่รัก
:เจ็บนักพอถึงอื่นก็คืนคำ
:มาทำชิดสนิทใหม่ใครจะเชื่อ
:เบื่อแล้วไยจะมารับกลับคืน...

## แหล่งข้อมูลอื่น
* ฟังเพลงลมหวน (นัดดา วิยะกาญจน์)
* ฟัง MIDI เพลงลมหวน  http://www.thaipoem.com/forever/song.php?songid=828 http://www.thaipoem.com/forever/song.php?songid=822

## อ้างอิง

หมวดหมู่:เพลงลูกกรุง
ลมหวน (นวนิยาย)

**ลมหวน** เป็นละครโทรทัศน์แนวดราม่าปี 2549 จากการกำกับของ **กฤษณ์ ศุกระมงคล** ผลิตโดย ทีวีซีน ออกอากาศทุกวันศุกร์–เสาร์–อาทิตย์ เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย อธิชาติ ชุมนานนท์, พรชิตา ณ สงขลา ออกอากาศระหว่างวันที่ 17 มีนาคม พ.ศ. 2549–15 เมษายน พ.ศ. 2549

## เรื่องย่อ
 

## รายชื่อนักแสดงและการสร้าง

## แหล่งข้อมูลอื่น
* ลมหวน : sanook.com

## ลำดับรายการโทรทัศน์

หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2549
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยทีวีซีน
หมวดหมู่:ละครโทรทัศน์ที่กำกับโดย กฤษณ์ ศุกระมงคล
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์แนวชีวิตไทย
ตัณหา

**ตัณหา** เป็นหลักธรรมข้อหนึ่งในพุทธศาสนา หมายถึง ความติดใจอยาก ความยินดี ยินร้าย หรือติดในรสอร่อยของโลก ประกอบด้วย ความกำหนัดด้วยอำนาจความพอใจ เพลิดเพลินยิ่งนักในอารมณ์นั้น ๆ และ ตัณหาย่อมเจริญแก่ผู้ประพฤติประมาท ซ่านไปในอารมณ์ต่าง ๆ ครอบงำบุคคลใด ความโศกทั้งหลายย่อมเจริญแก่บุคคลนั้น ดังนั้น ความทุกข์ย่อมเกิดขึ้นบ่อย ๆ เมื่อบุคคลยังถอนเชื้อตัณหาไม่ได้

ในหลักปฏิจจสมุปบาท ตัณหาเกิดจากเวทนาเป็นปัจจัย โดยมี อวิชชาเป็นมูลราก ควรเห็นตัณหา เป็นดังเครือเถาที่เกิดขึ้น แล้ว จงตัดรากเสียด้วยปัญญา

## ประเภทของตัณหา
### ตัณหาแบ่งออกเป็น 3 อย่าง

# **[[กามตัณหา]]** คือ **ความทะยานอยากในกาม** ความอยากหรือไม่อยาก ใน สัมผัสทั้ง 5 เพราะความยินดีพอใจในกามคุณ 5 ที่ตนปรารถนา
# **[[ภวตัณหา]]** คือ **ความทะยานอยากในความอยากมีอยากเป็น** คือความอยากเป็นเป็นนั่นเป็นนี่ หรืออยากได้สิ่งนั้นสิ่งนี้ เมื่อได้เป็นแล้วหรือได้สิ่งนั้นมาแล้ว ไม่ต้องการให้มันเปลี่ยนแปลงไป
# **[[วิภวตัณหา]]** คือ **ความทะยานอยากในความไม่อยากมีไม่อยากเป็น**  ไม่อยากเป็นนั่นไม่อยากเป็นนี่  หรือไม่อยากได้สิ่งนั้นสิ่งนี้ ตลอดจนความอยากดับสูญ

ควรเจริญอริยมรรคอันประกอบด้วยองค์ 8 เพื่อความรู้ยิ่ง เพื่อกำหนดรู้ เพื่อความสิ้นไป เพื่อละตัณหา 3 อย่างนี้

ตัณหาได้ชื่อว่าเป็นเหตุแห่งทุกข์ ดังอรรถว่าตัณหาเพียงดังเนิน(มองไม่เห็นว่าเป็นตัณหา) คือความทะยานอยากนั้นไม่มีที่สิ้นสุด ความอยากเสพความสุขทุกอย่างทุกชนิดที่มีอยู่บนโลก ที่แปลกใหม่อยู่เสมอ แล้วเชื่อว่าจะพอใจ หรือปรารถนาความสุขที่ไม่รู้จัก แต่คิดเอาเองว่ามีอยู่ เชื่อว่าถ้าได้เสพทุกอย่างครบถ้วน แล้วเชื่อว่าจะพอใจ หรืออาจเพียงแค่ติดใจยินดีพอใจในบางสิ่งบางอย่างเพียงแค่นั้น พอใจแค่นั้น แต่ต้องได้เสพสิ่งนั้นตลอด ไม่งั้นจะเกิดความทุกข์ได้ บางครั้งเสพนาน ๆ ไปก็เกิดความเบื่อหน่าย นำไปสู่ความทุกข์เช่นกัน 

ถ้าได้ทุกสิ่งที่ปรารถนา จะเอาสิ่งเหล่านั้นไปวางกองไว้ที่ไหน โลกย่อมไม่เพียงพอต่อความต้องการที่ไม่มีที่สิ้นสุด ทรัพยากรโลกก็มีให้ใช้ ไม่เพียงต่อความต้องการที่ไม่มีที่สิ้นสุด และอายุขัยก็ไม่ยืนยาวพอที่จะเสพทุกความปรารถนาที่ไม่สิ้นสุดได้

### ตัณหา
ตัณหา 6 หมวด ได้แก่
# **รูปตัณหา** คือ อยากได้รูป (ที่มองเห็นด้วยตา)
# **สัททตัณหา** คือ อยากได้เสียง
# **คันธตัณหา** คือ อยากได้กลิ่น
# **รสตัณหา** คือ อยากได้รส
# **โผฏฐัพพตัณหา** คือ อยากได้โผฏฐัพพะ (ความรู้สึกทางกายสัมผัส)
# **ธัมมตัณหา** คือ อยากในธรรมารมณ์ (สิ่งที่ใจนึกคิด)

ความเกิดขึ้น ความตั้งอยู่ ความบังเกิด ความปรากฏแห่งตัณหาทั้ง 6 นี้ เป็นความเกิดขึ้นแห่งทุกข์ ความดับโดยไม่เหลือ ความสงบระงับ ความสูญแห่งตัณหาทั้ง 6 นี้ เป็นความดับโดยไม่เหลือแห่งทุกข์ ตัณหาทั้ง 6 นี้ ไม่เที่ยง มีอันแปรปรวนเป็นอย่างอื่นเป็นธรรมดา ผู้เห็นอยู่อย่างนี้ ย่อมเบื่อหน่าย ย่อมคลายกำหนัด

## ธรรมะที่เกี่ยวข้อง

## อ้างอิง

* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". 
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".
* ธรรมโฆษณ์ของพุทธทาส. "อริยสัจจากพระโอษฐ์ ภาคต้น".
* วิภังคสูตร พระไตรปิฎก เล่มที่ 16
* ตัณหาสูตร พระไตรปิฎก เล่มที่ 16
* ตัณหาสูตร พระไตรปิฎก เล่มที่ 17
* ขันธสูตร พระไตรปิฎก เล่มที่ 19
* ตัณหาสูตร พระไตรปิฎก เล่มที่ 19
* คาถาธรรมบท ตัณหาวรรคที่ 24 พระไตรปิฎก เล่มที่ 25

หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
หมวดหมู่:กิเลส
ลมหวน (แก้ความกำกวม)

**ลมหวน** อาจหมายถึง 

* ลมหวน เพลงไทยสากล ประพันธ์คำร้องและทำนองโดย ท่านผู้หญิงพวงร้อย อภัยวงศ์
* ลมหวน (นวนิยาย) ที่สร้างจากบทประพันธ์ของแก้วฟ้า ซึ่งเป็นนามปากกาของครูแก้ว อัจฉริยะกุล
* ลมหวน (ภาพยนตร์) ภาพยนตร์ปี พ.ศ. 2508
* ลมหวน (ละครโทรทัศน์) ละครโทรทัศน์ที่ออกอากาศในปี พ.ศ. 2549
เงาไม้

**เพลงเงาไม้** เป็นเพลงประกอบภาพยนตร์เรื่อง "ลูกทุ่ง" ของบริษัทไทยฟิล์ม ประพันธ์คำร้องโดยพระยาโกมารกุลมนตรี (ชื่น โกมารกุล ณ นคร) ทำนองโดยหม่อมหลวงพวงร้อย สนิทวงศ์ เมื่อ พ.ศ. 2483 ร้องโดยนภา หวังในธรรม

ในปี พ.ศ. 2503 พระเจ้าวรวงศ์เธอ พระองค์เจ้าภาณุพันธุ์ยุคล ทรงนำเพลงเงาไม้มาใส่ในภาพยนตร์เรื่อง เรือนแพ ที่อัศวินภาพยนตร์กำลังสร้าง ร้องโดยสวลี ผกาพันธ์ เป็นเพลงประกอบคู่กับเพลงเรือนแพ ซึ่งชรินทร์ นันทนาคร ร้องไว้ด้วย

## คำร้อง
(1) ผู้ขับร้อง: นภา หวังในธรรม

:แสงจันทร์วันนี้นวล **ใคร่**ชวนให้น้องเที่ยว
:จะให้เหลียวไปแห่งไหน
:ชลใสดูในน้ำ เงาดำนั้นเงาใด 
:อ๋อ ไม้ริมฝั่งชล

::สวยแจ่ม...แสงเดือน...
::หมู่ปลาเกลื่อนดูเป็นทิว 
::หรรษ์รมย์...ลมริ้ว...
::จอดเรืออาศัยเงาไม้ฝั่งชล
::(ซ้ำ)

(2) ผู้ขับร้อง: วิสุตา สาณะเสน, จินตนา สุขสถิตย์, อรวี สัจจานนท์, สุภัทรา อินทรภักดี, รัดเกล้า อามระดิษ, เอ กรวิช เทพหัสดิน ณ อยุธยา, มายด์ สิริกร (เพลงเอก 3, 2567)

:แสงจันทร์วันนี้นวล **คล้าย**ชวนให้น้องเที่ยว
:จะให้เหลียวไปแห่งไหน
:ชลใสดูในน้ำ เงาดำนั้นเงาใด 
:อ๋อ ไม้ริมฝั่งชล

::สวยแจ่ม...แสงเดือน...
::หมู่ปลาเกลื่อนดูเป็นทิว 
::หรรษ์รมย์...ลมริ้ว...
::จอดเรืออาศัยเงาไม้ฝั่งชล
::(ซ้ำ)

ที่มา: เกียรติคุณหม่อมหลวงพวงร้อย อภัยวงศ์ หน้า 41 และโน๊ตเพลงหน้า 110

## ประเด็นต้นฉบับคำร้อง
คำร้องต้นฉบับ อ้างอิงตามฉบับหนังสือ "84 ปี ท่านผู้หญิงพวงร้อย (สนิทวงศ์) อภัยวงศ์" ซึ่งจัดทำโดยทายาทของท่านผู้หญิงพวงร้อย จากข้อสงสัยเรื่องคำร้องในตอนที่ร้องว่า 
            

บางฉบับร้องว่า "ใคร่" บ้างก็ร้องว่า "คล้าย" จากการค้นคว้าจากโน้ตเพลงและจากหนังสือ "84 ปี ท่านผู้หญิงพวงร้อย (สนิทวงศ์) อภัยวงศ์" หน้าที่ 24 ปรากฏข้อความว่า

จากข้อความดังกล่าวประกอบกับโน้ตเพลงเงาไม้จากหนังสือของท่านหลายเล่ม ที่ได้ศึกษาเป็นเครื่องยืนยันได้ว่าเนื้อร้องที่ถูกต้องตามความปรารถนาของท่านผู้หญิงพวงร้อย ในบทเพลงนี้จึงเป็นคำว่า **คล้าย**ชวนให้น้องเที่ยว... 

ที่มา: เงาไม้ (คำร้องต้นฉบับพระยาโกมารกุลมนตรี) - เอ กรวิช เทพหัสดิน ณ อยุธยา (Blue Birds Chamber Version)

## แหล่งข้อมูลอื่น
* ฟังเพลงเงาไม้  (รัดเกล้า อามระดิษ และวงดุริยางค์ซิมโฟนีกรุงเทพ, อำนวยเพลงโดยวานิช โปตะวนิช )
* ฟัง MIDI เพลงเงาไม้
* เพลงเงาไม้ในภาพยนตร์เรื่องเรือนแพ 

หมวดหมู่:เพลงลูกกรุง
เมืองสิงห์

**เมืองสิงห์** สามารถหมายถึง
* อุทยานประวัติศาสตร์เมืองสิงห์
* อำเภอเมืองสิงห์บุรี
* เมืองสิงห์ เมืองเมืองหนึ่งในประเทศลาว
* วัดสิงห์สุทธาวาส ตำบลโพสังโฆ อำเภอค่ายบางระจัน จังหวัดสิงห์บุรี เรียกว่า เมืองสิงห์  มีการตั้งถิ่นฐานของชุมชนโบราณมาเป็นเวลานานหลายยุคหลายสมัย
ชอลิ้วเฮียง

**นวนิยายชุดชอลิ้วเฮียง** (; Chu Liu Xiang Xi Lie) เป็นนิยายที่โด่งดังมากชุดหนึ่งของโกวเล้ง เขียนขึ้นระหว่างปี พ.ศ. 2502 ถึงปี พ.ศ. 2522 และถือได้ว่าเป็นหนึ่งในนิยายที่โกวเล้งเขียนนานที่สุด ชุด ชอลิ้วเฮียงประกอบด้วยตอนย่อย 8 ตอน โดย น.นพรัตน์ได้แปลแบ่งเป็นตอนเช่นเดียวกับโกวเล้ง เรียงเป็นลำดับตามการตีพิมพ์ได้แก่

1. กลิ่นหอมกลางธารเลือด 2. พายุทะเลทราย 3. ศึกวังน้ำทิพย์ 4. ยืมศพคืนวิญญาณ 5. ศึกวังค้างคาว 6. ดวงชะตาดอกท้อ 7. ตำนานกระบี่หยก 8. กล้วยไม้เที่ยงคืน

## ตัวละคร
**ชอลิ้วเฮียง** (; Chu Liu Xiang)  ขุนโจรทิ้งกลิ่นหอม ผู้ที่ไม่มีสิ่งใดที่เขาปรารถนาจะขโมยแล้วขโมยไม่ได้ กำลังภายในสูงส่ง วิชาตัวเบาลึกล้ำ ไม่ทราบสังกัดสำนักอาจารย์ ไม่ใช้อาวุธคู่กายใด ๆ มีเพียง หนึ่งสมอง สองมือ และ ดรรชนีปาฏิหาริย์ เท่านั้น รูปพรรณสัณฐาน และ อายุ ไม่ระบุชัด แต่มีพฤติกรรมแปลก ๆ ที่ชอบจับจมูกของตนเอง เวลาคิดเรื่องต่าง ๆ เนื่องจากเป็นโรคทางจมูก (ไซนัส) จึงทำให้ชอลิ้วเฮียงฝึกวิชาที่สามารถหายใจผ่านผิวหนังได้ ขุนโจรแซ่ชอ อาศัยอยู่บนเรือสำราญ กับหญิงสาวสะคราญโฉมคู่ใจ 3 นางที่มีความเป็นมาลึกลับไม่ต่างกับเขา
* โซวย่งย้ง    อ่อนหวาน เยือกเย็น แต่มีความลับซ่อนอยู่ในใจ ผู้ชำนาญการแปลงโฉม
* ซ่งเตี๊ยบยี้    น่ารัก ทำอาหารเก่ง และ อายุน้อยที่สุดบนเรือสำราญ
* ลี้อั๊งซิ่ว      ผู้รอบรู้เรื่องราวในยุทธจักรกระจ่างดุจเส้นบนฝ่ามือ
เพื่อนสนิทที่สุด เติบโตมาด้วยกันแต่เยาว์วัย คือ โอ๊วทิฮวย แมวเมามาย
ศัตรูสำคัญของเขา มีทั้ง หลวงจีนบ้อฮวย (ไร้บุปผา) เจี๊ยะกวนอิม (กวนอิมศิลา) เจ้าแม่วังน้ำทิพย์ ฯลฯ
แต่ด้วยปฏิภาณไหวพริบ ทำให้เขารอดพ้นภัยอันตรายมาได้ทุกครั้ง

หมวดหมู่:งานเขียนของโก้วเล้ง
หมวดหมู่:ชอลิ้วเฮียง
การวิจัยดำเนินการ

**การวิจัยดำเนินงาน** บ้างเรียก **การวิจัยปฏิบัติการ**หรือ **การวิจัยเชิงปฏิบัติการ** เรียกย่อ ๆว่า **โออาร์** () เป็นการใช้แบบจำลองเชิงคณิตศาสตร์ สถิติ และขั้นตอนวิธีช่วยในการตัดสินใจ โดยปกติจะใช้การวิจัยดำเนินงานในการวิเคราะห์ระบบที่มีอยู่ในโลกจริงที่มีความซับซ้อน โดยมีเป้าหมายเพื่อพัฒนาเพื่อให้ได้ประสิทธิภาพที่เหมาะสมที่สุด การวิจัยดำเนินงานถือเป็นสาขาย่อยของคณิตศาสตร์ประยุกต์

คำว่าการวิจัยดำเนินงานและวิทยาการบริหารจัดการ นั้นปกติจะใช้ในความหมายใกล้เคียงกัน โดยวิทยาการบริหารจัดการนั้นปกติจะมีเฉพาะเจาะจงกับปัญหาทางด้านการบริหาธุรกิจมากกว่า ส่วนการวิจัยดำเนินงานจะเกี่ยวกับวิศวกรรมอุตสาหการซึ่งมองปัญหาเชิงวิศวกรรม โดยใช้เทคนิคโออาร์เป็นเครื่องมือในการแก้ปัญหาเหล่านั้น

เครื่องมือที่ใช้ในการวิจัยดำเนินงานคือ สถิติ (statistics) การหาค่าเหมาะที่สุด (optimization) การสโทแคสติก (stochastic) ทฤษฎีแถวคอย (queuing) ทฤษฎีเกม (Game's theory) และ การจำลอง(simulation) และเนื่องจาก OR มีการใช้การคำนวณเชิงคอมพิวเตอร์จึงมีความเกี่ยวเนื่องกับวิทยาการคอมพิวเตอร์ และ นักวิจัยดำเนินงานปกติจะต้องพัฒนาหรือปรับปรุงซอฟต์แวร์เอง

การวิจัยดำเนินงานมีจุดเด่นตรงที่ความสามารถในการพัฒนาระบบทั้งระบบ ไม่เฉพาะเจาะจงกับการแก้ไขปัญหาย่อยเพียงอย่างเดียว โดยนักวิจัยดำเนินงานจะแก้ปัญหาโดยพิจารณาว่า วิธีหรือเทคนิคใดที่เหมาะสมกับธรรมชาติของระบบนั้น ๆ พิจารณาเป้าหมายของการปรับปรุง และ เงื่อนไขประสิทธิภาพเชิงเวลา และโดยมากแล้วปัญหาทางเทคนิคของการวิจัยดำเนินงานเองมักไม่สามารถแก้ได้ด้วยเทคนิคของการวิจัยดำเนินงานเท่านั้น ต้องอาศัยเทคนิคอื่นมาร่วมแก้ไขปัญหาด้วย

## วิทยาการบริหารจัดการ
วิทยาการบริหารจัดการ (Management science) หรือเรียกย่อว่า **เอ็มเอส** เป็นศาสตร์ว่าด้วยการใช้คณิตศาสตร์ และแบบจำลองเชิงวิเคราะห์อื่น ๆ ช่วยในการตัดสินใจทางธุรกิจ มีความคล้ายกับการวิจัยดำเนินงานหรือโออาร์ แต่เอ็มเอสจะเน้นเชิงประยุกต์มากกว่าทฤษฎี

สาขาภายใต้วิทยาการบริหารจัดการคือ การวิเคราะห์การตัดสินใจ การหาค่าเหมาะที่สุด การจำลอง การทำนาย ทฤษฎีเกม แบบจำลองเครือข่ายและการจราจร การสร้างแบบจำลองคณิตศาสตร์ การทำเหมืองข้อมูล สถิติและความน่าจะเป็น การวิเคราะห์เชิงการแปรสัณฐาน การจัดการทรัพยากร การบริหารโครงการ และ อื่น ๆ

นักวิทยาการบริหารจัดการจะใช้เทคนิคเชิงตรรก ที่เป็นระบบ และเป็นเชิงวิทยาศาสตร์ ในการตัดดำเนินการและพัฒนาการตัดสินใจทุกรูปแบบ โดยเทคนิคเหล่านี้ไม่ได้ใช้เฉพาะด้านการประยุกต์เชิงธุรกิจแต่ใช้ได้กับ การทหาร การแพทย์ การบริหารจัดการสาธารณะ กลุ่มส่วนแบ่ง กลุ่มการเมือง และ กลุ่มชุมชน

เอ็มเอสยังเกี่ยวข้องกับการวิเคราะห์เชิงดำเนินงานแบบซอฟต์ ซึ่งเกี่ยวกับวิธีในการวางแผนกลยุทธ์ การสนับสนุนการตัดสินใจ และ วิธีการวางโครงสร้างปัญหา (พีเอสเอ็ม) โดยทำในระดับร่างแนวคิด โดยไม่มีการสร้างแบบจำลองเชิงคณิตศาสตร์ และ การจำลอง แต่อย่างใด

หมวดหมู่:คณิตศาสตร์ประยุกต์
หมวดหมู่:การวิจัยดำเนินการ
หมวดหมู่:ธุรกิจ
หมวดหมู่:การบริหาร
หมวดหมู่:สาขาทางวิศวกรรมศาสตร์
หมวดหมู่:การวิจัย
หมวดหมู่:การหาค่าเหมาะที่สุดทางคณิตศาสตร์
คณะกรรมการอิสระเพื่อความสมานฉันท์แห่งชาติ

**คณะกรรมการอิสระเพื่อความสมานฉันท์แห่งชาติ** หรือ **กอส.** (The National Reconciliation Commission) เป็นคณะกรรมการที่เกิดขึ้นจากคำสั่งสำนักนายกรัฐมนตรี ลงวันที่ 28 มีนาคม พ.ศ. 2548 เนื่องจากที่สามจังหวัดชายแดนภาคใต้ อันได้แก่ จังหวัดยะลา จังหวัดปัตตานี และจังหวัดนราธิวาส เป็นจังหวัดที่มีความสำคัญทั้งทางประวัติศาสตร์และวัฒนธรรมมาเป็นเวลาช้านาน แต่ได้ประสบปัญหาความรุนแรงมาโดยตลอด แม้ว่ารัฐบาลทั้งในอดีตและปัจจุบันจะได้พยายามแก้ไขปัญหาดังกล่าว โดยมุ่งหมายให้เกิดสันติสุขขึ้น แต่ปัญหาดังกล่าวก็ยังไม่หมดไป สมควรที่จะให้บุคคลจากส่วนต่าง ๆ ของสังคม มาร่วมแรงร่วมใจกันหาทางยุติปัญหาดังกล่าวของประเทศในระยะยาว เพื่อให้เกิดความสมานฉันท์ สันติสุข และความยุติธรรมขึ้นอย่างแท้จริง

ประธานกรรมการอิสระเพื่อความสมานฉันท์แห่งชาติ ได้แก่ นายอานันท์ ปันยารชุน, ศาสตราจารย์เกียรติคุณ นายแพทย์ประเวศ วะสี เป็นรองประธานกรรมการ, เลขานุการ คือ รองศาสตราจารย์สุริชัย หวันแก้ว และ รองศาสตราจารย์โคทม อารียา, มีกรรมการอิสระเป็นจำนวนทั้งสิ้น 48 คน แบ่งเป็น

# ภาคประชาสังคม ในพื้นที่
# ภาคประชาสังคม นอกพื้นที่
# ภาคการเมือง
# ภาคราชการ

คณะกรรมการอิสระเพื่อความสมานฉันท์แห่งชาติ มีหน้าที่ดังต่อไปนี้

* เสนอแนะนโยบาย มาตรการ กลไก และวิธีการสร้างสมานฉันท์และสันติสุขในสังคมไทย โดยเฉพาะในสามจังหวัดชายแดนภาคใต้ โดยการสร้างความยุติธรรมลดความไม่เข้าใจระหว่างกลุ่มคนที่มีความแตกต่างหลากหลาย ขจัดเงื่อนไขและป้องกันปัญหาความรุนแรง และสร้างสามัคคีธรรมให้เกิดขึ้นในชาติ
* ศึกษา วิจัย และตรวจสอบสาเหตุ และขอบเขตของความรุนแรงในสามจังหวัดชายแดนภาคใต้ รวมทั้งบริบทของการก่อปัญหา ตลอดจนบทบาทของทุกฝ่ายที่เกี่ยวข้องกับปัญหา ทั้งในและนอกพื้นที่ดังกล่าว
* พัฒนากระบวนการฟื้นคืนสมานฉันท์ในสังคม กระบวนการป้องกันและแก้ไขปัญหาความขัดแย้ง และความรุนแรง รวมทั้งเผยแพร่กระบวนการดังกล่าวให้แพร่หลายในหมู่สาธารณชน
* ให้การศึกษาและเรียนรู้แก่สาธารณชน โดยให้ตระหนักถึงผลของความรุนแรง ความเกลียดชัง ตลอดจนความจำเป็นและประโยชน์ของการใช้สันติวิธีแก้ปัญหาความรุนแรง พร้อมกับส่งเสริมความยุติธรรมในสังคมอันเป็นพลังสร้างความสมานฉันท์ในชาติโดยเคารพความหลากหลายทางสังคม วัฒนธรรม
* เสนอรายงานของคณะกรรมการต่อนายกรัฐมนตรี รายงานดังกล่าวเมื่อเสนอต่อนายกรัฐมนตรีแล้ว ให้เผยแพร่ต่อสาธารณชนได้ทันที

กรรมการชุดนี้สิ้นสุดลงเมื่อเดือนมีนาคม พ.ศ. 2549 หลังการยุบสภาฯ ได้ทำรายงานสรุปต่อ ครม.รักษาการณ์ และยังไม่มีการแต่งตั้งกรรมการชุดใหม่แต่อย่างใด

## อ้างอิง
* เว็บไซต์ กอส. 

หมวดหมู่:องค์กรอิสระ
ตาแสนกลม

**เพลงตาแสนกลม** เป็นเพลงประกอบละครเรื่อง "จุดไต้ตำตอ" เมื่อ พ.ศ. 2482 ประพันธ์คำร้องโดย พระยาโกมารกุลมนตรี (ชื่น โกมารกุล ณ นคร) ทำนองโดย หม่อมหลวงพวงร้อย สนิทวงศ์

## เนื้อร้อง
คำร้อง: พระยาโกมารกุลมนตรี
ทำนอง: หม่อมหลวงพวงร้อย สนิทวงศ์

:ตาแสนกลม แต่คมนัก เจียวเจ้า
:เหลื่อมแหลมเงา เป็นประกายวาม
:แหลมเกินศร แหลมหล่อนชายคร้าม
:สุกดาวงาม แม้มาเทียบ เปรียบแพ้ตาเจ้าเอย

## อ้างอิง

* 

หมวดหมู่:เพลงลูกกรุง
จันทร์เอ๋ย

**เพลงจันทร์เอ๋ย** เป็นเพลงประกอบภาพยนตร์เรื่อง "ปิดทองหลังพระ" เมื่อ พ.ศ. 2482 ประพันธ์คำร้องโดยพระยาโกมารกุลมนตรี ทำนองโดยหม่อมหลวงพวงร้อย สนิทวงศ์ ขับร้องโดยวิสุตา สาณะเสน, ลินจง บุญนากรินทร์

## เนื้อร้อง
* **คำร้อง** พระยาโกมารกุลมนตรี
* **ทำนอง** หม่อมหลวงพวงร้อย สนิทวงศ์

:จันทร์เอ๋ย...เคยสว่าง ไยจางแสง
:หรือจันทร์แกล้ง เย้าว่าน้องอกหมองไหม้

::ลมเจ้าเอ๋ย...เคยโชยรื่น ชื่นหัวใจ
::เป็นอะไร... จึงสงัดไม่พัดเลย

:ดาวเอ๋ยดาว...พราวฟ้าไกล เห็นไหวยิบ
:ดาวกะพริบตาเยาะเรา หรือดาวเอ๋ย

::จักจั่นสนั่นเพรียก เรียกคู่เชย
::เหมือนจะเย้ย... ว่าเราไม่มีใครปอง

## แหล่งข้อมูลอื่น
* ฟังเพลงจันทร์เอ๋ย  (รัดเกล้า อามระดิษ และ วงดุริยางค์ซิมโฟนีกรุงเทพ)

หมวดหมู่:เพลงลูกกรุง
ม่านไทรย้อย

**เพลงม่านไทรย้อย** เป็นเพลงที่ดัดแปลงทำนองมาจากไวโอลินคอนแชร์โต ในบันไดเสียง ดี เมเจอร์ของปีเตอร์ ไชคอฟสกี้ โดยสุทิน เทศารักษ์นำทำนองหลักมาจากมูฟเมนต์ที่ 1 Allegro moderato (D major)  ประพันธ์คำร้องภาษาไทยโดยไสล ไกรเลิศ  ต้นฉบับขับร้องโดยเพ็ญศรี พุ่มชูศรี เมื่อ พ.ศ. 2495 

## อ้างอิง

## แหล่งข้อมูลอื่น
* ฟังเพลงม่านไทรย้อย 
* ฟัง MIDI เพลงม่านไทรย้อย

หมวดหมู่:เพลงลูกกรุง
หมวดหมู่:ผลงานในปี พ.ศ. 2495
วันเพ็ญ (แก้ความกำกวม)

**วันเพ็ญ** อาจหมายถึง

*วันเพ็ญ วันพระจันทร์เต็มดวง
*เพลงวันเพ็ญ ประพันธ์โดยท่านผู้หญิงพวงร้อย อภัยวงศ์ เมื่อ พ.ศ. 2581
ซูซาโนโอะ

thumb|ซุซะโนะโอะและมังกรน้ำ
**ซูซาโนโอะ** () เป็นเทพเจ้าแห่งทะเลและพายุในศาสนาชินโต

## ประวัติ
**ซูซาโนะโอะ** เป็นน้องชายของเทพเจ้าแห่งดวงอาทิตย์ อะมะเตะระสุ และเทพเจ้าแห่งดวงจันทร์ สึกูโยมิ โดยเทพเจ้าสามองค์ถือกำเนิดจากเทพ อิซะนะงิ 

เทพแห่งลมพายุ และเจ้าแห่งงู ผู้ปกครองปีศาจ เขากำเนิดจากจมูกของอิซะนะงิ และได้รับการมอบหมายให้ปกครองทะเล แต่ด้วยความที่เขาเป็นเทพเจ้าที่กล้าหาญ หัวแข็ง ไม่ยอมอยู่ภายใต้กฎใด ๆ และใจร้อนหุนหันพลันแล่น เขาทำลายทุกสิ่งไปทั่วไม่จำกัดอยู่แต่ในทะเล 

เขาได้ส่งพายุไปทำลายทุกสิ่งบนแผ่นดิน และปกคลุมจนท้องฟ้าดำมืด นั่นทำให้เทพเจ้าทั้ง 8 ล้านองค์พิโรธ และประชุมตัดสินลงโทษการก่อกวนเล็กน้อย ๆ ของเขา โดยเฉพาะการต่อต้าน อะมะเตะระสุพี่สาวของเขา เขาถูกตัดหนวดเครา, เล็บมือ, ยึดดินแดนที่เขาครอบครองทั้งหมด และขับไล่ไปโลกมนุษย์ 

เขาได้ผจญภัยไปทั่ว และได้ปราบ ยามาตะ โนะ โอโรชิ เป็นงูใหญ่ 8 หัว 8 หาง มีดวงตาแดงก่ำ ลำตัวมีตะไคร่น้ำ และต้นฉำฉางอกอยู่ และที่หางมีดาบคุซะนะงิ โนะ สึรุงิ ("ดาบปราบหญ้า" - ดาบวิเศษมีปลาย 7 แฉกเป็นตัวแทนของสายฟ้า) ปักอยู่ ซึ่งได้ลักพาตัวสาวในหมู่บ้านเจ็ดคน และขณะที่มาลักพาตัวสาวคนที่แปด **ซูซาโนะโอ** ได้หลอกมอม ยามาตะ โนะ โอโรชิ ให้ดื่มสาเก 8 ไหสำหรับแต่ละหัว หลังจากเมาแล้ว **ซุซะโนะโอ** ได้ใช้ดาบกำจัดยะมะตะ โนะ โอโรจิลงได้หลังจากยะมะตะ โนะ โอโรจิเมาและนำดาบคุซานางิ โนะ สึรูงิ ออกมาจากหางและถวายแด่เทพีอามเทราสึ ทำให้ **ซุซะโนะโอ** พ้นจากคดีสามารถกลับสวรรค์ได้แล้ว แต่ซุซาโนะโอยังคงพอใจที่จะท่องแดนมนุษย์ต่อไป

ต่อมาเขาแต่งงานกับ คุชินาดะ สร้างวังที่ซึงะ ในเมืองอิซึโมะ ต่อมาได้ย้ายไปที่เมืองเนโนะคุนิ และปราบโรคระบาด

หมวดหมู่:เทพเจ้าญี่ปุ่น
หมวดหมู่:ศาสนาชินโต
หมวดหมู่:เทพเจ้าชินโต
กาลักน้ำ

แบบจำลองการกาลักน้ำ|200px|frame

**กาลักน้ำ** () เป็นวิธีการถ่ายเทของเหลวจากที่สูงลงไปสู่ที่ต่ำอย่างต่อเนื่องโดยผ่านตัวกลางคือท่อ หลอด หรือสาย โดยที่ไม่ต้องใช้อุปกรณ์ไฟฟ้าช่วยแต่อย่างใด วิธีการทำโดยใช้หลอดหรือท่อน้ำมาเติมน้ำให้เต็มปิดปลายหลอดทั้งสองข้างเอาไว้ให้แน่นและนำปลายหลอดข้างใดข้างหนึ่งใส่ลงไปในภาชนะที่ต้องการที่จะถ่ายเทน้ำออก และปลายหลอดอีกข้างหนึ่งก็ใส่ไว้ในภาชนะที่รองรับและจะต้องต่ำกว่าภาชนะที่จะถ่ายน้ำออกเสมอ แรงดึงดูดระหว่างโมเลกุลของน้ำและน้ำหนักของน้ำในหลอดจะดูดเอาน้ำจากปลายหลอดด้านที่สูงกว่าลงมาสู่ด้านที่ต่ำกว่าทำให้เราถ่ายน้ำออกจากภาชนะได้อย่างง่ายดาย ซึ้งภายในท่อหรือหลอดน้ำจะกระทำกันคล้ายสายโซ่ ที่เรียงร้อยไปด้วยน้ำ  ซึ่งจะดึงโมเลกุลน้ำด้วยกันตามกันมาโดยอาศัยพันธะไฮโดรเจน นั้นเอง ทั้งนี้ได้มีการทดลองในระบบสุญญากาศโดยสูบอากาศออกทำให้พบว่า "กาลักน้ำยังคงสามารถทำงานได้ดังเดิม แสดงว่า กาลักน้ำไม่ได้อาศัยแรงดันอากาศ แต่อาศัยแรงดึงดูดระหว่างโมเลกุลและน้ำหนักของของเหลวนั้นๆ"

## ประวัติ
คาดว่าผู้ค้นพบหลักการกาลักน้ำเป็นคนแรก คือ คเทซิบิอัส เฮโรแห่งอะเล็กซานเดรีย ซึ่งเป็นลูกศิษย์ของเขาได้เขียนเรื่องนี้เอาไว้อย่างละเอียด ในหนังสือชื่อว่า *พนิวมาติคา*  แต่ภาพสลักบนผนังศิลาของอียิปต์เมื่อ ราว 1500 ปีก่อนคริสตกาล ก็ยังปรากฏภาพการใช้หลักการกาลักน้ำเพื่อดึงของเหลวจากไหขนาดใหญ่ มีประวัติเล่าว่ากองทัพเรือไบแซนไทน์เคยใช้หลักกาลักน้ำเป็นอาวุธ และวิธีการที่นิยมโดยทั่วไป ก็คือ ใช้เพื่อพ่นไฟกรีก อันเป็นสูตรน้ำมันเผาไหม้ ให้พุ่งผ่านท่อทองเหลืองขนาดใหญ่ ไปตกบนเรือของข้าศึก โดยมีการเก็บของเหลวไว้ในถังร้อนอัดที่ถูกอัด และพ้นผ่านท่อดังกล่าวโดยมีอุปกรณ์บางอย่างช่วยสูบ ส่วนผู้ควบคุมเครื่องนั้นจะซ่อนหลังโล่โลหะขนาดใหญ่ แต่ไม่ปรากฏหลักฐานแน่ชัดว่าเป็นการใช้หลักกาลักน้ำจริงๆหรือใช้อุปกรณ์สูบน้ำที่ใช้แรงดันอากาศเพื่อพ่นไฟดังกล่าวออกมา

## อ้างอิง

* http://atcloud.com/stories/83446 

* http://www.nsm.or.th/index.php?option=com_k2&view=item&id=233:%E0%B8%81%E0%B8%B2%E0%B8%A3%E0%B8%97%E0%B8%94%E0%B8%At5%E0%B8%AD%E0%B8%87-%E0%B8%A1%E0%B8%B2%E0%B8%A3%E0%B8%B9%E0%B9%89%E0%B8%88%E0%B8%B1%E0%B8%81%E0%B8%81%E0%B8%B1%E0%B8%9A%E0%B8%81%E0%B8%B2%E0%B8%A5%E0%B8%B1%E0%B8%81%E0%B8%99%E0%B9%89%E0%B8%B3&Itemid=729 

* http://www.nstda.or.th/vdo-nstda/sci-day-techno/4585-siphon 

หมวดหมู่:เครื่องมือ
หมวดหมู่:พลศาสตร์ของไหล
หมวดหมู่:กลศาสตร์
ในฝัน (เพลง)

**ในฝัน** เป็นเพลงประกอบภาพยนตร์เรื่อง "ถ่านไฟเก่า" ของบริษัทไทยฟิล์ม ของพระเจ้าวรวงศ์เธอ พระองค์เจ้าภาณุพันธุ์ยุคล เมื่อ พ.ศ. 2480 ประพันธ์ทำนองโดยหม่อมหลวงพวงร้อย อภัยวงศ์ และหม่อมหลวงประพันธ์ สนิทวงศ์ ขับร้องโดย เอื้อ สุนทรสนาน (เป็นการร้องแทนดารานำชายในเรื่อง คือ ทองแท้ สดศรีทอง) ภายหลังมีการนำมาขับร้องใหม่ เช่น ชรินทร์ นันทนาคร, เศรษฐา ศิระฉายา

## เนื้อร้อง
* คำร้อง - พระเจ้าวรวงศ์เธอ พระองค์เจ้าภาณุพันธุ์ยุคล
* ทำนอง - หม่อมหลวงพวงร้อย อภัยวงศ์ / หม่อมหลวงประพันธ์ สนิทวงศ์

:ในฝันฉันเฝ้า เห็นจันทรา
:แลระยับจับเมฆา ส่องเวหานภาพรรณ
::ฉันกอดน้อง ประคองนุชสุดรัก
::งามพิศแลพักตร์ เพียงเพ็ญจันทร์
:ลมค่ำคร่ำคลุ้ง กลิ่นเกสร
:หลายเพศต่างพันธุ์ จับนาสา
::ผวาตื่นคืนคง อนงค์หาย
::มาลีมีกลิ่น ก็คลายครัน
::จันทร์ฉายหายสิ้น ไม่แลเห็น
:(ซ้ำ)

## แหล่งข้อมูลอื่น
* ฟังเพลงในฝัน  (ธานี พูนสุวรรณ และ วงดุริยางค์ซิมโฟนีกรุงเทพ)
* http://www.manager.co.th/Entertainment/ViewNews.aspx?NewsID=9470000079638 
* ในฝัน.com ฟรีโดเมนสำหรับคนมีฝัน  

หมวดหมู่:เพลงลูกกรุง
งบกระแสเงินสด

**งบกระแสเงินสด** เป็นงบการเงินที่แสดงการเปลี่ยนแปลงเงินสดของกิจการในช่วงเวลาใดเวลาหนึ่ง เช่น รอบปีบัญชี โดยจะแสดงการได้มาและใช้ไปของเงินสดและรายการเทียบเท่าเงินสดของ 3 กิจกรรมหลักคือ กิจกรรมดำเนินงาน กิจกรรมลงทุน และ กิจกรรมจัดหาเงิน ช่วยให้ผู้ใช้สามารถประเมินสภาพคล่องของกิจการ โดยเฉพาะความสามารถในการชำระหนี้

## โครงสร้างของงบกระแสเงินสด
ในงบกระแสเงินสดมีการจัดโครงสร้างจำแนกประเภทของเงินสดรับและเงินสดจ่ายออกเป็น 3 กิจกรรม ดังนี้
* **กระแสเงินสดจากกิจกรรมดำเนินงาน** คือ กระแสเงินสดที่เกิดจากกิจกรรมหลักที่ก่อให้เกิดรายได้ของกิจการ และกิจกรรมอื่นที่ไม่ใช่กิจกรรมลงทุนหรือกิจกรรมจัดหาเงิน 
* **กระแสเงินสดจากกิจกรรมลงทุน** คือ กระแสเงินสดที่เกิดจากการได้มาและการจำหน่ายสินทรัพย์ระยะยาวและเงินลงทุนอื่นซึ่งไม่รวมอยู่ในรายการเทียบเท่าเงินสด
* **กระแสเงินสดจากกิจกรรมจัดหาเงิน** คือ กระแสเงินสดที่เกิดจากกิจกรรมที่มีผลให้เกิดการเปลี่ยนแปลงในขนาดและองค์ประกอบของส่วนของเจ้าของและส่วนของการกู้ยืมของกิจการ

*ตัวอย่างงบกระแสเงินสดโดยทั่วไป*

**บริษัท กขค จำกัด (มหาชน)**
**งบกระแสเงินสด**
**ณ วันที่ 31 ธันวาคม 25XX**

**กระแสเงินสดจากกิจกรรมดำเนินงาน**
**กระแสเงินสดจากกิจกรรมลงทุน**
**กระแสเงินสดจากกิจกรรมจัดหาเงิน**
เงินสดและรายการเทียบเท่าเงินสดสุทธิ
**บวก** เงินสดและรายการเทียบเท่าเงินสด ณ วันต้นปี
**เงินสดและรายการเทียบเท่าเงินสด ณ วันสิ้นปี**

## วิธีสร้างงบกระแสเงินสด

กระแสเงินสดจากกิจกรรมดำเนินงาน สามารถจัดทำได้ 2 วิธี คือ วิธีทางตรง และวิธีทางอ้อม
### วิธีทางตรง
วิธีนี้จะคำนวณเงินสดรับ-จ่ายที่เกี่ยวข้องกับการดำเนินงานโดยตรง กล่าวคือ ด้านเงินสดรับจะเป็นเงินสดรับจากการขายสินค้าหรือเงินสดรับอื่นที่เกิดจากการดำเนินงานปกติ ส่วนด้านเงินสดจ่ายจะเป็นเงินสดจ่ายที่เกี่ยวข้องกับการดำเนินงาน เช่น เงินสดจ่ายซื้อสินค้า เงินสดจ่ายจ่ายค่าใช้จ่ายในการดำเนินงาน

### วิธีทางอ้อม
วิธีนี้จะเริ่มจากกำไรหรือขาดทุนสุทธิ จากนั้นจึงปรับปรุงด้วยรายการที่ไม่ใช่เงินสด เช่น ค่าเสื่อมราคาและค่าตัดจำหน่าย เป็นต้น จากนั้นจะปรับด้วยรายการที่ไม่ใช่กิจกรรมดำเนินงานแต่ถูกรวมคำนวณกำไรสุทธิตามหลักการบัญชี จากนั้นจะปรับปรุงด้วยการเปลี่ยนแปลงของสินทรัพย์และหนี้สินที่เกี่ยวข้องกับการดำเนินงานปกติ เช่น ลูกหนี้การค้า สินค้าคงเหลือ เจ้าหนี้การค้า ค่าใช้จ่ายค้างจ่าย เป็นต้น

กระแสเงินสดจากกิจกรรมลงทุนและกิจกรรมจัดหาเงินจะจัดทำตามวิธีทางตรงเท่านั้น

## ดูเพิ่ม
* งบดุล
* งบกำไรขาดทุน
* งบแสดงส่วนของผู้ถือหุ้น
* กระแสเงินสดอิสระ
* การพยากรณ์กระแสเงินสด

## อ้างอิง

หมวดหมู่:งบการเงิน
หมวดหมู่:คำศัพท์บัญชี
ดอกพุดตาน (เพลง)

thumb|200px|ดอกพุดตาน

**** เป็นเพลงของวงดนตรีสุนทราภรณ์ ประพันธ์คำร้องโดยชอุ่ม ปัญจพรรค์  ทำนองโดยสมพงษ์ ทิพยกลิน ขับร้องโดยพูลศรี เจริญพงษ์ เมื่อ  พ.ศ. 2497  เครื่องดนตรีที่ใช้ในเพลงนี้ประกอบด้วย เครื่องเป่า ไวโอลิน และไวบราโฟน (ระนาดฝรั่ง)

คำร้อง: ชอุ่ม ปัญจพรรค์
ทำนอง:  สมพงษ์ ทิพยกลิน

:ดอกพุดตาน ยามเช้าบานไสว 
:มองแล้วเพลิน ดูขาวชวนเชิญชมชื่นใจ 

::ครั้นตะวัน พ้นขอบฟ้าพลันสีแปรไป 
::กลีบขาวกลาย เปลี่ยนเป็นชมพูรู้กลับกลาย 

:ชวนใจชม นิยมไม่ห่างไม่จางจืดใจ 
:พันธุ์ไม้อื่นใด จะหาใดไหนเทียมทันพุดตานสวรรค์ 

::สายัณห์เย็น สีกลายกลับเป็นสีแดงพลัน 
::ดอกพุดตาน เจ้างามตระการแสนรื่นรมย์

## แหล่งข้อมูลอื่น
* ฟังเพลงดอกพุดตาน  (พูนศรี เจริญพงษ์)

หมวดหมู่:เพลงลูกกรุง
อินเทอร์เน็ตมูวีเดตาเบส

ดิ**อินเทอร์เน็ตมูวีเดตาเบส** () เป็นฐานข้อมูลออนไลน์รวบรวมเกี่ยวกับเรื่องราวของ นักแสดง ผู้กำกับ และบุคคลที่เกี่ยวข้องในวงการภาพยนตร์ ยังมีการรวบรวมข้อมูลเกี่ยวกับมิวสิกวิดีโอหรือดนตรีและพอดแคสต์ IMDb เปิดให้บริการตั้งแต่ปี พ.ศ. 2533 และกลายเป็นส่วนหนึ่งของ Amazon.com ตั้งแต่ปี พ.ศ. 2541
นอกจากข้อมูลแล้ว IMDb ยังเป็นศูนย์รวมของคนดูภาพยนตร์ เพราะนอกจากข้อมูลของภาพยนตร์, ประวัตินักแสดง-ผู้กำกับภาพยนตร์-ทีมงานภาพยนตร์แล้ว ยังได้รวบรวมคลิปของตัวอย่างภาพยนตร์เรื่องต่าง ๆ ไว้ และยังเปิดโอกาสให้ผู้ชมได้แสดงความเห็นเกี่ยวกับภาพยนตร์เรื่องต่าง ๆ ด้วยการให้คะแนนอีกด้วย

## ดูเพิ่ม
* Thai Film Database
* Internet Broadway Database

## อ้างอิง

หมวดหมู่:เว็บไซต์
หมวดหมู่:ภาพยนตร์
หมวดหมู่:ฐานข้อมูลออนไลน์
หมวดหมู่:การควบรวมและเข้าซื้อกิจการในปี พ.ศ. 2541
มหาวิทยาลัยแอเบอร์ดีน

**มหาวิทยาลัยอเบอร์ดีน** () เป็นหนึ่งในมหาวิทยาลัยโบราณของสกอตแลนด์ ก่อตั้งเมื่อ ค.ศ. 1495 เป็นมหาวิทยาลัยที่เก่าแก่เป็นอันดับสามของสกอตแลนด์ และอันดับห้าของสหราชอาณาจักร ตั้งอยู่ในเมืองอเบอร์ดีน ทางด้านตะวันออกของสกอตแลนด์

มหาวิทยาลัยอเบอร์ดีนถูกตั้งขึ้นโดย William Elphinstone องค์พระสันตปาปาแห่งเมืองอเบอร์ดีน มหาวิทยาลัยแห่งนี้มีชื่อเสียงทางด้านงานวิจัยและการเรียนการสอนทางด้านการแพทย์ มนุษยศาสตร์ วิทยาศาสตร์ เทคโนโลยี และกฎหมาย โดยเฉพาะสาขาวิทยาศาสตร์ชีวภาพและวิทยาศาสตร์ทางการแพทย์นั้น ได้มีการพัฒนาอย่างรวดเร็วและต่อเนื่องในหลายปีที่ผ่านมา เนื่องจากมหาวิทยาลัยมีศูนย์ Medical Science ที่มีความทันสมัยที่สุดในประเทศ นอกจากนี้ มหาวิทยาลัยอเบอร์ดีนยังเป็นศูนย์กลางการศึกษาทางด้านเกษตรศาสตร์ของสก็อตแลนด์อีกด้วย มหาวิทยาลัยแอเบอร์ดีนมีชื่อเสียงทางด้านกฎหมายเป็นอย่างมากและได้รับการจัดอันดับให้อยู่ใน Top 10 ของ UK โดยนอกจากจะมีหลักสูตรทางด้านกฎหมายสาขาต่างๆที่เหมือนกับมหาวิทยาลัยอื่นแล้ว ยังมีหลักสูตร Energy law ที่ครอบคลุมทั้ง  Oil & Gas, Renewable Energy, Energy Market, Upstream และ Downstream อีกด้วย 

## ชื่อเสียง
มหาวิทยาลัยแอเบอร์ดีนมีชื่อเสียงอย่างมากทางด้านน้ำมันและแก๊สธรรมชาติ เนื่องจากมีที่ตั้งอยู่ในเมืองแอเบอร์ดีน ที่เป็นศูนย์กลางการผลิตและการค้าน้ำมันของยุโรป โดยเป็นจุดเชื่อมต่อกับแหล่งน้ำมัน Brent ทะเลเหนือ นอกจากนี้ แอเบอร์ดีนยังมีชื่อเสียงในด้านการเรียนการสอนทางด้านอสังหาริมทรัพย์ (Property) และกฎหมาย อีกด้วย โดยติดอันดับหนึ่งในสิบทางด้านกฎหมายในสหราชอาณาจักร ในหลายๆการจัดอันดับ นอกจากนั้น ทางคณะนิติศาสตร์ยังเป็นที่ตั้งของศูนย์วิจัยทางด้านกฎหมายพลังงานที่ใหญ่ที่สุดในยุโรปอีกด้วย

## การรับศึกษา
ใน ค.ศ. 2000 - 2001 มีจำนวนนักศึกษาเต็มเวลา 13,278 คน ซึ่งรวมนักศึกษาระดับปริญญาบัณฑิต 9,906 คน และนักศึกษาบัณฑิตศึกษา 3,012 คน มหาวิทยาลัยมีหลักสูตรอุดมศึกษามากกว่า 630 หลักสูตร และหลักสูตรบัณฑิตศึกษาแบบเข้าเรียนมากกว่า 90 หลักสูตร

## หน่วยงาน
หลังจากการปรับโครงสร้าง มหาวิทยาลัยประกอบด้วย 3 วิทยาลัย (จากเดิม 5 คณะ)

; วิทยาลัยศิลปศาสตร์และสังคมศาสตร์ : School of Divinity, History and Philosophy, School of Education, School of Language & Literature, School of Law, School of Social Science, University of Aberdeen Business School
; วิทยาลัยวิทยาศาสตร์ชีวภาพและเวชศาสตร์ : School of Biological Sciences, School of Medical Sciences, School of Medicine, School of Psychology, Graduate School
; วิทยาลัยวิทยาศาสตร์กายภาพ : School of Engineering and Physical Sciences, School of Geosciences, Graduate School

## อ้างอิง

## แหล่งข้อมูลอื่น
* เว็บไซต์มหาวิทยาลัยแอเบอร์ดีน
* กระดานสนทนาของนักศึกษามหาวิทยาลัยแอเบอร์ดีน 
* Aberdeen Fresher Forum  กระดานสนทนาของนักศึกษาใหม่มหาวิทยาลัยแอเบอร์ดีน
* สถาบันส่งเสริมการศึกษาต่อสก็อตแลนด์

แอเบอร์ดีน
แอเบอร์ดีน
แอเบอร์ดีน
มหาวิทยาลัยเซนต์แอนดรูส์

**มหาวิทยาลัยเซนต์แอนดรูส์** () เป็นหนึ่งในมหาวิทยาลัยโบราณของสกอตแลนด์ เป็นมหาวิทยาลัยที่เก่าแก่ที่สุดในสกอตแลนด์ และเป็นอันดับสามในประเทศที่พูดภาษาอังกฤษ ก่อตั้งระหว่างปี ค.ศ. 1410 - 1413 ตั้งอยู่ที่รอยัลเบอระออฟเซนต์แอนดรูส์ (Royal Burgh of St Andrews) ในเมืองไฟฟ์ บนชายฝั่งตะวันออกของสกอตแลนด์

มหาวิทยาลัยเซนต์แอนดรูส์เป็นมหาวิทยาลัยที่มีชื่อเสียงว่าเป็นเลิศแห่งหนึ่งในโลกและเป็นที่นิยมโดยชนชั้นสูงเป็นอย่างมาก มหาวิทยาลัยแห่งนี้เป็นที่รู้จักกันมากขึ้นในประเทศไทยหลังจากที่เจ้าชายวิลเลียม รัชทายาทอันดับหนึ่งของสหราชอาณาจักร เสร็จมาศึกษาต่อที่นี่ ด้วยจำนวนนักเรียนกว่า 40% เป็นชาวอังกฤษ เซนต์แอนดรูส์จึงได้รับขนานนามว่า “มหาวิทยาลัยอังกฤษของสกอตแลนด์” นอกจากนี้ มหาวิทยาลัยเซนต์แอนดรูส์ยังเป็นมหาวิทยาลัยที่มีความเป็นนานาชาติสูงมาก โดยมีนักเรียนหนึ่งในสี่มาจากประเทศต่างๆ กว่า 75 ประเทศทั่วโลก 

ในปัจจุบันเซนต์แอนดรูว์ถูกจัดอันดับโดยนิตยสารต่างๆ ให้เป็นมหาวิทยาลัย Top 10 ในสหราชอาณาจักรที่มีการสอนและผลงานวิจัยที่เป็นเลิศในทุกแขนงวิชา โดยเฉพาะสาขาจิตวิทยาและภาษาอังกฤษ ตลอดระยะเวลาหลายร้อยปีที่ผ่านมา มหาวิทยาลัยแห่งนี้ได้ผลิตศิษย์เก่าที่มีชื่อเสียงเป็นที่รู้จักทั่วโลกมากมาย ยกตัวอย่างเช่น โรเบิร์ต วัตสัน วัตต์ นักประดิษฐ์ที่ประดิษฐ์เรดาร์ซึ่งมีบทบาทสำคัญกับชัยชนะของบริเทนในสงครามโลกครั้งที่สอง และ จอห์น เนเปีย ผู้คิดค้นล็อกกาลิธึม เป็นต้น

## อ้างอิง

## แหล่งข้อมูลอื่น
* เว็บไซต์มหาวิทยาลัยเซนต์แอนดรูส์
* เว็บไซต์สโมสรนักศึกษามหาวิทยาลัยเซนต์แอนดรูส์
* The Saint  หนังสือพิมพ์นักศึกษา
* The Mitre หนังสือพิมพ์นักศึกษารายเดือน

เซนต์แอนดรูส์
เซนต์แอนดรูส์
เซนต์แอนดรูส์
กลาสโกว์

**กลาสโกว์** (; ; ) เป็นเมืองที่ใหญ่ที่สุดของสกอตแลนด์ ตั้งอยู่บนแม่น้ำไคลด์ ชาวกลาสโกว์รู้จักกันในชื่อ *กลาสวีเจียนส์* (Glaswegians) นอกจากนี้กลาสวีเจียนส์ยังเป็นชื่อสำเนียงท้องถิ่นอีกด้วย ซึ่งนิยมเรียกกันว่า "Glasgow Patter"

เมืองกลาสโกว์นั้นถือเป็นเมืองใหญ่ในสหราชอาณาจักรที่มีความเจริญรุ่งเรืองและล้ำหน้ามากที่สุดเมืองหนึ่ง ตั้งแต่ในศตวรรษที่ 16 เมืองกลาสโกว์เติบโตขึ้นอย่างรวดเร็วเนื่องจากการเป็นเมืองท่าใหญ่ของมหาสมุทรแอตแลนติก จากนั้นในศตวรรษที่ 19 อุตสาหกรรมเหล็ก การต่อเรือ และยานยนต์ได้เติบโตขึ้นจนเป็นผลทำให้ผู้คนหลั่งไหลเข้ามา ในที่สุด กลาสโกว์กลายเป็นเมืองที่สามของยุโรปที่มีจำนวนประชากรเกินหนึ่งล้านคน รองจากลอนดอนและปารีส และกลายเป็นเมืองสำคัญอันดับสองของสหราชอาณาจักรรองจากลอนดอน ณ ปี ค.ศ. 2020 กลาสโกว์มีประชากรในเขตเมืองขยาย (Glasgow City Region) ประมาณ 1.8 ล้านคน ในขณะที่ในเขตเมืองหลักมีประชากรประมาณ 635,350 คน และมากกว่า 1 ล้านคนอาศัยอยู่ในเขตเมืองต่อเนื่อง (Greater Glasgow)

ในปัจจุบัน เมืองกลาสโกว์ยังคงความเป็นศูนย์กลางการค้า ขายปลีก วิศวกรรม และอุตสาหกรรมต่อเรือ ของสก็อตแลนด์ นอกจากนั้นทางด้านต่างๆเช่นการเงินการธนาคาร กลาสโกว์เป็นเมืองทางการเงิน (Financial Centre) ที่ใหญ่เป็นอันดับสามของ UK โดยมี International Financial District (IFSD) ที่เป็นที่ตั้งของบริษัทเงินทุนและธนาคารมากมาย ยกตัวอย่างเช่น 8 ใน 10 แห่งของบริษัทประกันภัยใน UK มีสำนักงานตั้งอยู่ในเมืองกลาสโกว์ บริษัททางการเงินขนาดใหญ่ของโลกเช่น เจพี มอร์แกน แบงค์บาร์เคล และมอร์แกน สแตนเลย์ ต่างก็มีสาขาตั้งอยู่ในบริเวณนี้

กลาสโกว์ยังเป็นอีกเมืองหนึ่งที่ได้รับความสนใจอย่างมากจากนักท่องเที่ยว ทั้งนี้เนื่องจากความหลากหลายของกิจกรรมที่สามารถหาทำได้ในเมืองใหญ่แห่งนี้ เช่น ช้อบปิ้ง sightseeing งานเทศกาล พิพิธภัณฑ์ ดูหนังฟังเพลง ด้วยความสวยงามของสถาปัตยกรรมบวกกับการที่มีศิลปินมากมายทำให้ในปี 1990 เมืองแห่งนี้ได้รับการยกย่องให้เป็น เมืองแห่งสถาปัตยกรรมและวัฒนธรรมของยุโรป (Europe’s City of Architecture & Culture) แหล่ง ช็อบปิ้งในกลาสโกว์นั้นมีขนาดใหญ่ที่สุดในประเทศ  เมืองกลาสโกว์มีมหาวิทยาลัยสามแห่ง ประกอบไปด้วย มหาวิทยาลัยกลาสโกว์ มหาวิทยาลัยสแตรธไคลด์ และ มหาวิทยาลัยกลาสโกว์ คาเลโดเนียน

## อ้างอิง

## แหล่งข้อมูลอื่น
* 
* Glasgow districts map and other Glasgow maps 
* 
* Glasgow City Council
* Interactive Attractions Map of Central Glasgow 
* TheGlasgowStory
* National Library of Scotland: Scottish Screen Archive (archive films relating to Glasgow) 


หมวดหมู่:นครในสหราชอาณาจักร
หมวดหมู่:เมืองในสกอตแลนด์
หมวดหมู่:เมืองหลวงทางวัฒนธรรมของยุโรป
หมวดหมู่:พื้นที่สภาของสกอตแลนด์
13

**13** (**สิบสาม**) เป็นจำนวนธรรมชาติที่อยู่ถัดจาก 12 (สิบสอง) และอยู่ก่อนหน้า 14 (สิบสี่)

## คำเติมนำหน้า
* ภาษากรีก 
* ภาษาละติน 

## ความหมาย
thumb|คอกม้าใช้หมายเลข 12A แทนที่หมายเลย 13

* 13 เป็นหมายเลขอะตอมของอะลูมิเนียม
* เลข 13 ถือว่าเป็นเลขโชคร้ายในหลายวัฒนธรรม
** อาคารต่าง ๆ ในบางวัฒนธรรมมักจะไม่มีชั้นที่ 13 โดยอาจข้ามเลขชั้นไปเป็น 14 หรือใช้เลข 12A แทน บางตึกก็สร้างชั้นนี้ให้ปล่อยร้างไว้เฉย ๆ
** เครื่องบินของหลายสายการบินจะไม่มีที่นั่งแถวที่ 13 แต่จะข้ามไปเป็นแถวที่ 14 เลย
** บางท่าอากาศยานจะไม่มีเคาน์เตอร์เช็กอินหมายเลข 13 และไม่มีประตูทางออก (เกต) หมายเลข 13
** บางคนอาจถือว่า วันศุกร์ที่ 13 เป็นวันโชคดีหรือโชคร้าย อย่างใดอย่างหนึ่ง
** แต่ในบางวัฒนธรรม เช่นในอิตาลี 13 ถือเป็นเลขโชคดี ส่วนเลขโชคร้ายในอิตาลีคือ 17 แทน
* 13 เป็นจำนวนคนที่นั่งรับประทานอาหารในภาพพระกระยาหารค่ำมื้อสุดท้าย (*The Last Supper*)
* อายุ 13 ปีถือว่าเป็นจุดเปลี่ยนเข้าสู่วัยรุ่น
** การจัดระดับภาพยนตร์หรือเกมก็ใช้อายุ 13 ปีเป็นเกณฑ์ เช่น PG-13 สำหรับ MPAA และ T สำหรับ ESRB
* 13 เป็นจำนวนผู้เล่นต่อทีมในกีฬารักบี้

## ในทางคณิตศาสตร์
* 13 เป็นจำนวนฟีโบนัชชีลำดับที่เจ็ด
*13 เป็นจำนวนเฉพาะลำดับที่หก

## อ้างอิง


## ดูเพิ่ม
* อาการกลัวเลขสิบสาม
* อาการกลัววันศุกร์ที่สิบสาม

## อ้างอิง


หมวดหมู่:จำนวนเต็ม
หมวดหมู่:อาการกลัวเลขสิบสาม
แขวงอัตตะปือ

**อัตตะปือ** (, *อัดตะปือ*) เป็นแขวงของประเทศลาว ตั้งอยู่ทางภาคใต้ของประเทศ ติดต่อกับแขวงเซกองทางทิศเหนือ ติดต่อกับแขวงจำปาศักดิ์ทางทิศตะวันตก ติดต่อกับเทือกเขาอันนัมทางทิศตะวันออก (เป็นเส้นแบ่งเขตแขวงอัตตะปือกับประเทศเวียดนาม) และติดต่อกับประเทศกัมพูชา

## การแบ่งเขตการปกครอง
แขวงอัตตะปือมีพื้นที่ 1,032 ตารางกิโลเมตร มีประชากร 114,300 คน ในปี พ.ศ. 2547 แบ่งออกเป็น 5 เมือง (เทียบเท่าอำเภอในไทย) เมืองเอกคือเมืองสามัคคีชัย 

## การท่องเที่ยว
ความแร้นแค้นและดูไม่เจริญเหมือนแขวงอื่น ๆ กลับทำให้แขวงนี้กลายเป็นจุดเด่นสำหรับนักท่องเที่ยวที่แสวงหาดินแดนใหม่ ๆ แขวงนี้อยู่ไกลสุดอยู่ชายแดนกัมพูชา ถัดไปจากแขวงเซกอง แม้สภาพเศรษฐกิจของผู้คนอาจดูไม่ดีนัก แต่ธรรมชาติก็เยี่ยมจนได้รับฉายาว่าเป็นเมืองสวน ที่อยู่ในวงล้อมของขุนเขามีแม่น้ำโดนไหลผ่าน เงียบสงบ และน่าเที่ยวมากแขวงหนึ่ง แม้ที่พักจะไม่มากเท่าแขวงอื่น ๆ แต่ก็พอเพียงกับนักท่องเที่ยว

### สถานที่ท่องเที่ยว
* วัดบ้านสะแคะ
* ตาดจอ[เมืองชานไช]
* วัดหลวงลัตตะนาราม
* วัดฝั่งแตง
* วัดหลวงเมืองเก่าวะราราม
* ตลาดใหญ่ 
* สะพานเซกอง 
* ถ้ำผา
* อนุสาวรีย์วีรชนทหารผ่านศึกลาว-เวียดนาม
* อนุสาวรีย์ประธานไกสอน พมวิหาน
* ตาดแชปองไล
* ตาดแชพะ

## การเดินทาง
แขวงอัตตะปือเป็นแขวงตอนใต้สุดของประเทศลาว การเดินทางจากกรุงเทพมหานครไปยังอัตตะปือนั้น สามารถเลือกการเดินทางเหมือนไปแขวงเซกองทุกอย่าง เพราะอยู่ไม่ไกลกัน ใช้เส้นทางเดียวกัน ต่างกันที่รถโดยสารสายใต้ส่วนใหญ่จะมาสิ้นสุดการเดินทางที่แขวงอัตตะปือ สามารถขึ้นรถโดยสารจากเวียงจันทน์ แขวงสุวรรณเขต เมืองปากเซ แขวงสาละวัน และแขวงเซกองได้ แต่จะสิ้นสุดที่แขวงอัตตะปือเท่านั้น


อัตตะปือ
แขวงบ่อแก้ว

**บ่อแก้ว** () เป็นแขวงที่ตั้งอยู่ทางตอนตะวันตกเฉียงเหนือของประเทศลาว แขวงนี้มีชื่อเสียงทางด้านอัญมณี และยังอยู่ในเขตสามเหลี่ยมทองคำอีกด้วย

## ประวัติ
แขวงบ่อแก้วได้แยกมาจากแขวงหัวของเมื่อปี พ.ศ. 2526 (แขวงหัวของได้ถูกยุบลงและแบ่งเป็น 2 แขวง คือแขวงหลวงน้ำทาและแขวงบ่อแก้ว) โดยทางการได้กำหนดให้เมืองห้วยทราย (ซึ่งเป็นเมืองเอกของแขวงหัวของเดิม) เป็นเมืองเอกของแขวงบ่อแก้ว ต่อมาในปี พ.ศ. 2534 ได้มีการโอนเมืองปากทาและเมืองผาอุดมจากแขวงอุดมไซมาขึ้นกับแขวงบ่อแก้วด้วย

ชื่อแขวงบ่อแก้วมาจากการค้นพบแร่ไพลินซึ่งมีสีสันสวยงามบริเวณริมฝั่งแม่น้ำโขง ชาวบ้านได้ไปร่อนหาแร่ไพลินตามริมแม่น้ำ ซึ่งภาษาท้องถิ่นเรียกว่าแก้ว จึงเป็นที่มาของชื่อแขวง บ่อแก้วจึงหมายถึงเหมืองแก้วแหวนเงินทองนั่นเอง

แขวงบ่อแก้วเป็นถิ่นที่อยู่อาศัยของประชากรหลายเผ่า เช่น ลาว ลื้อ ยวน ไต (ไทใหญ่) ม้ง ขะมุ ฯลฯ

## การแบ่งเขตการปกครอง

## ที่ตั้ง
* **ทิศเหนือ** ติดกับแขวงหลวงน้ำทา ประเทศลาว 
* **ทิศตะวันออก** ติดกับแขวงอุดมไซ ประเทศลาว 
* **ทิศใต้** ติดกับ อำเภอเชียงแสน, อำเภอเชียงของ และอำเภอเวียงแก่น จังหวัดเชียงราย ประเทศไทย
* **ทิศตะวันตก** ติดกับรัฐฉาน ประเทศพม่า

## สถานที่ท่องเที่ยว
* วัดจอมเขามณีรัตน์
* วัดพระธาตุตากผ้าทอง 
* หมู่บ้านน้ำว้าง 
* หมู่บ้านข้าวปุ้น 
* หมู่บ้านยองหิน
* หมู่บ้านต้มเหล้า 
* ตลาดจีน
* ตลาดเมืองบ่อแก้ว
* สนามบินบ่อแก้ว 
* อนุสรณ์สถานไกสอน พมวิหาน 
* วัดดอยแดง ต้นเผิ้ง บ่อแก้ว
* น้ำตกตาด-น้ำพุร้อน บ้านน้ำเกิงเก่า
* สะพานมิตรภาพ 4

## ดูเพิ่ม
* สะพานมิตรภาพ 4


บ่อแก้ว
แขวงหัวพัน

**หัวพัน** () เป็นหนึ่งในแขวงของประเทศลาว ตั้งอยู่ทางตะวันออกเฉียงเหนือของประเทศ ติดกับประเทศเวียดนาม เดิมแขวงนี้รู้จักในชื่อ "หัวพันห้าทั้งหก" (มักเรียกผิดเป็น หัวพันทั้งห้าทั้งหก) ซึ่งเป็นส่วนหนึ่งในเหตุการณ์สงครามปราบฮ่อ

แขวงหัวพันตั้งอยู่ทางทิศตะวันออกเฉียงเหนือของแขวงเชียงขวาง ประวัติศาสตร์ของสองแขวงนี้มีความคล้ายคลึงกัน ในอดีตหัวพันเคยตกเป็นเมืองขึ้นของเวียดนามสลับกับการดำรงอยู่ในฐานะรัฐเอกราช และเพิ่งถูกรวมเข้าเป็นส่วนหนึ่งของลาวในสมัยที่ตกเป็นอาณานิคมของฝรั่งเศส ปัจจุบันมีประชากรราว 322,200 คน ภูมิประเทศเป็นภูเขาสลับซับซ้อน พื้นที่ส่วนใหญ่เป็นป่าไม้ อากาศค่อนข้างหนาว ประกอบด้วยชนกลุ่มน้อยกว่า 20 เผ่า เช่น ไทขาว ไทแดง ไทดำ ไทเหนือ ไทน้อย ไทพวน ม้ง ขมุ ยูนนาน  ส่วนใหญ่ใช้ภาษาในกลุ่มภาษาไท

## การปกครอง
แขวงหัวพันประกอบด้วยเมืองต่าง ๆ ดังต่อไปนี้

## สถานที่ท่องเที่ยว
* เมืองซำเหนือ
* เมืองเวียงชัย 
* วัดโพธิ์นาราม
* ถ้ำท่านผู้นำ เมืองเวียงไชย
* หินผาตั้ง

## การเดินทาง
จากแขวงเชียงขวางมาแขวงหัวพัน โดยใช้ทางหลวงหมายเลข 7 เดินทางไปยังเมืองคำทางทิศตะวันออกเฉียงเหนือ แล้วเลี้ยวซ้ายเข้าทางหลวงหมายเลข 6 ตรงมายังน้ำเนิน ใช้เวลาประมาณ 4 ชั่วโมง จากนั้นจะเป็นถนนลูกรังตัดเข้าไปในเขตภูเขาสูง ระหว่างทางจะพบหมู่บ้านชาวเขาหลายแห่ง


หัวพัน
ศีลธรรมทั้งห้า

:*ศีลห้า ในบทความนี้เป็นชื่อเพลง ความหมายอื่นดูที่ [[ศีลห้า]]*
**เพลง ศีลธรรมทั้งห้า** หรือ **** เป็นเพลงที่ขับร้องโดยเพ็ญศรี พุ่มชูศรีขณะยังเป็นเด็กหญิงอยู่  เป็นเพลงแรกของเพ็ญศรี พุ่มชูศรีที่มีการบันทึกแผ่นเสียง

คำร้อง-ทำนอง: ศิวะ วรนาฏ

:ศีลห้าท่านว่าไว้ เป็นคติเตือนใจชวนให้จดจำ
:ถ้าใครไม่รู้หนูจะขอแนะนำ ตามถ้อยคำที่ท่านสอนไว้
::**ปาณา** ท่านว่าอย่าทำบาป อย่าทำการหยาบที่ชั่วร้าย
::อย่าทรมานประหัตประหารสัตว์ทั้งหลาย ทั้งน้อยและใหญ่เราต้องมีใจเมตตา
:**อทินนา** ท่านว่าอย่าละโมบ อย่าเที่ยวทำโลภลักของเขามา
:เป็นการผิดร้ายทั้งในศาสนา และทางอาญาของบ้านเมือง
::**มุสา** ห้ามพูดปด พูดเลี้ยวลดไม่เป็นเรื่อง
::ก่อนให้แค้นเคือง ในเมื่อเรื่องนั้นไม่จริง
:**กาเมสุมิจฉา** คือตัณหาของชายหญิง
:อย่าใฝ่ประวิง เพราะเป็นสิ่งบังดวงตา
::ศีลข้อสุดท้าย เป็นของร้ายคือ **สุรา**
::ท่านห้ามนักหนา ห้ามว่าอย่าเมามาย
:ฟัง ฟังหนูเล่า แล้วอย่าเขลาช่างงมงาย
:ชั่วเร่งทำลาย จงเหลือไว้แต่ความดี
หมวดหมู่:เพลงลูกกรุง
ชายชาญทหารไทย

**เพลงชายชาญทหารไทย** เป็นเพลงปลุกใจ ทำนองโดยท่านผู้หญิงพวงร้อย อภัยวงศ์ ขับร้องโดยสวลี ผกาพันธ์ เมื่อ พ.ศ. 2516 อยู่ในแผ่นเสียงชุด "ทหารพระนเรศวร" บรรเลงโดยวงดุริยางค์กองทัพเรือ

คำร้อง: ท่านผู้หญิงพึงจิตต์ ศุภมิตร 
ทำนอง: ท่านผู้หญิงพวงร้อย อภัยวงศ์

:โอ้สายฝนพร่างพรำคล้ายน้ำเนตร 
:ของนวลน้องยามเทวษคิดถึงพี่ 
::วันจากไปชายแดนแสนทวี
::ป่านฉะนี้น้องคงเศร้าเงียบเหงาทรวง 
:พี่อยู่ป่านอนกลางดินกินกลางทราย 
:ต้องระวังอันตรายอย่างใหญ่หลวง 
::พี่แรมร้างไปไกลใช่รักลวง 
::พี่เป็นห่วงแก้วตายอดยาใจ 
:แม้พี่รักนงนุชสุดชีวิต 
:ยังคิดจำพรากจากน้องได้ 
::เพื่อหน้าที่ชายชาญทหารไทย 
::ดำรงไว้เอกราชของชาติเรา 

หมวดหมู่:เพลงทหาร
หมวดหมู่:เพลงปลุกใจของไทย
แขวงอุดมไซ

**อุดมไซ** () เป็นหนึ่งในแขวงของประเทศลาว ตั้งอยู่ทางทิศตะวันตกเฉียงเหนือของประเทศ

## ประวัติ
แขวงนี้แยกออกมาจากแขวงหลวงพระบางเมื่อ พ.ศ. 2506 เมื่อแรกตั้งแขวงนี้มีชื่อว่า "แขวงล้านช้าง" จากนั้นในปี พ.ศ. 2508 เปลี่ยนชื่อเป็น "แขวงเมืองไซ" และในปี พ.ศ. 2512 จึงเปลี่ยนชื่อเป็น "แขวงอุดมไซ" มาจนถึงปัจจุบัน ต่อมาในปี พ.ศ. 2534 จึงได้โอนเมืองปากทาและเมืองผาอุดมไปขึ้นกับแขวงบ่อแก้ว

แขวงอุดมไซนั้นตั้งอยู่ในวงล้อมของแขวงพงสาลี หลวงพระบาง ไชยบุรี และหลวงน้ำทา ในสมัยสงครามกู้ชาติและเปลี่ยนแปลงการปกครอง ทางหลวงหมายเลข 1 ตัดกับทางหลวงหมายเลข 4 เคยเป็นศูนย์กลางที่จีนใช้ส่งความช่วยเหลือผ่านไปยังขบวนการปะเทดลาวในช่วงปี พ.ศ. 2513 แต่ในปัจจุบัน อาคารกงสุลเก่าของจีนได้เปลี่ยนแปลงเป็นโรงแรมไปแล้ว รัฐบาลลาวตอบแทนจีนที่ยอมเสียค่าใช้จ่ายในการสร้างถนนด้วยการให้สัมปทานไม้ในเขตหุบเขาแขวงอุดมไซ ส่งผลให้ป่าไม้บริเวณนี้ถูกทำลายลง ปัจจุบันจีนยังมีอิทธิพลทางการค้า มีตลาดใหญ่ ๆ ขายของมากมาย

## การปกครอง
แขวงนี้มีการแบ่งเขตการปกครอง ดังนี้:

## ประชากร
ประชากรในแขวงตามสำมะโน พ.ศ. 2558 มี 307,622 คน

กลุ่มชาติพันธุ์ในแขวงนี้มีประมาณ 14 กลุ่ม ตามรายงานจากกรการปกครองแขวง กลุ่มชนเหล่านี้ ได้แก่: ขมุร้อยละ 60–80, ลาวลุ่มร้อยละ 25, ม้งร้อยละ 15 ชนกลุ่มน้อยในแขวงนี้ ได้แก่: อาข่า, ภูไท, ภูน้อย, ลาวห้วย, Phouan, Ly, Yang, Ikho และ Ho

## สถานที่ท่องเที่ยว
* วัดสินจงแจ้ง
* พูพระธาตุ
* น้ำตกตาดสิบเอ็ด
* พระธาตุ
* ตลาดเช้า

## อ้างอิง

### บรรณานุกรม
* 
* 
* 

## แหล่งข้อมูลอื่น
*Website of the Provincial Tourism Department
*Video of Oudomxay


อุดม
การถอดเสียง

**การถอดเสียง** หรือ **การทับศัพท์แบบถ่ายเสียง** () เป็นระบบในการเขียนเสียงพูดของมนุษย์จากภาษาหนึ่ง เป็นระบบตัวอักษรในอีกภาษาหนึ่งตามกฎที่วางไว้ เพื่อให้คงเสียงของภาษาต้นฉบับ การถอดเสียงนี้จะแตกต่างกับการทับศัพท์แบบถอดอักษร ซึ่งเปลี่ยนระบบตัวอักษรจากภาษาหนึ่งไปเป็นอีกภาษาหนึ่ง เพื่อให้คงรูปของตัวอักษรมากที่สุดที่เป็นไปได้ เช่นการถอดอักษรซีริลลิกเป็นอักษรละตินสำหรับภาษารัสเซีย (เช่นชื่อ "เลนิน" ในอักษรซีริลลิก Ленин และอักษรละติน Lenin) แม้กระนั้น การถอดเสียงและการถอดอักษรบางครั้งจะถูกใช้ผสมกันซึ่งพบได้ทั่วไปสำหรับการเขียนชื่อที่มาจากภาษาอื่น

มาตรฐานที่ใช้ในการทับศัพท์ได้แก่ สัทอักษรสากล และ แซมปา

ตารางด้านล่าง แสดงตัวอย่างของการทับศัพท์ โดยมี การทับศัพท์แบบถอดอักษร และสัทอักษรสากลกำกับ

## การทับศัพท์ในภาษาต่างๆ
คำเดียวกันมักจะมีการทับศัพท์แตกต่างกัน ถ้าใช้ระบบที่ต่างกัน เช่นในภาษาจีน ชื่อเมืองหลวง ปักกิ่ง ได้มีการทับศัพท์ 2 แบบ คือ *Beijing* ในระบบฮั่นหยู่พินอิน และ *Pei-Ching* ในระบบWade-Giles

การทับศัพท์จากภาษาอื่นไปเป็นภาษาจีน ใช้การเขียนคำศัพท์ที่มีเสียงใกล้เคียง เช่นชื่อ บุช ในชื่อจอร์จ บุช ทับศัพท์ในภาษาจีนเป็น "โบวซู" (布殊) โดยตัวอักษรมีความหมายว่า "ผ้า" และ "พิเศษ" สำหรับภาษาญี่ปุ่น คำทับศัพท์จากภาษาอื่นมา จะถูกเขียนในตัวอักษรคาตากานะ ซึ่งเป็นหนึ่งในระบบการเขียนของภาษาญี่ปุ่น

ในภาษาไทย ระบบการทับศัพท์ตามระบบของราชบัณฑิตยสถานเป็นระบบมาตรฐานที่ใช้สำหรับเอกสารทางราชการในประเทศไทย และยังคมนิยมใช้เป็นมาตรฐานหลักในประเทศไทย โดยมีระบบสำหรับการทับศัพท์ในภาษาอังกฤษ ภาษาญี่ปุ่น ภาษาฝรั่งเศส ภาษามลายู ภาษาเยอรมัน ภาษารัสเซีย ภาษาสเปน ภาษาอาหรับ ภาษาอิตาลี นอกจากนี้การทับศัพท์จากภาษาไทยเป็นตัวอักษรละติน ในระบบ ALA-LC โดย The Library of Congress  และ มาตรฐาน ISO 11940 (ค.ศ. 1998) แบบถ่ายถ่ายทอดตัวอักษรโดยระบบของแอนซี

## ภายหลังจากการทับศัพท์
ภายหลังจากการทับศัพท์ เสียงต้นฉบับของคำอาจจะมีการสูญหายไป เนื่องจากมีการพัฒนาระบบของแต่ละภาษาแตกต่างกันไป หรือมีการนำคำศัพท์เดิมในรูปแบบตัวอักษรไปเขียนและอ่านในภาษาใหม่แทนที่ เช่น คำว่า *[[ฌาน]]* ในภาษาบาลี หรือ *ธฺยาน* ในภาษาสันสกฤต เขียนในอักษระละตินว่า Dhyāna ต่อมาได้ทับศัพท์ในภาษาจีนว่า *ฌาน* (禪) และชาวญี่ปุ่นได้นำศัพท์ภาษาจีน ไปใช้ในรูปแบบของอักษรคันจิของภาษาญี่ปุ่นในอักษรเดิมแต่อ่านว่า เซน (禅, ゼン) หลังจากนั้นภาษาอังกฤษได้มีการนำศัพท์คำว่า เซน จากภาษาญี่ปุ่นทับเป็นคำว่า *zen* ซึ่งคำต้นฉบับคือคำว่า *dhyāna* ได้เปลี่ยนเป็น *Zen* ในการทับศัพท์หลายครั้ง

## ดูเพิ่ม
* คำทับศัพท์
* การเขียนคำทับศัพท์ตามระบบของราชบัณฑิตยสถาน

### การทับศัพท์เฉพาะภาษา
* การเขียนคำทับศัพท์ภาษาญี่ปุ่น
* การเขียนคำทับศัพท์ภาษาฝรั่งเศส
* การเขียนคำทับศัพท์ภาษามลายู
* การเขียนคำทับศัพท์ภาษาเยอรมัน
* การเขียนคำทับศัพท์ภาษารัสเซีย
* การเขียนคำทับศัพท์ภาษาสเปน
* การเขียนคำทับศัพท์ภาษาอังกฤษ
* การเขียนคำทับศัพท์ภาษาอาหรับ
* การเขียนคำทับศัพท์ภาษาอิตาลี

## อ้างอิง

## แหล่งข้อมูลอื่น
* หลักเกณฑ์การทับศัพท์ระบบราชบัณฑิตยสถาน ใน  ภาษาอังกฤษ  ภาษาญี่ปุ่น  ภาษาฝรั่งเศส  ภาษามลายู  ภาษาเยอรมัน  ภาษารัสเซีย  ภาษาสเปน  ภาษาอาหรับ  ภาษาอิตาลี  
* ศัพท์บัญญัติ ราชบัณฑิตยสถาน  ฐานข้อมูลศัพท์บัญญัติ ในสาขาต่าง ๆ

หมวดหมู่:สัทศาสตร์
หมวดหมู่:การเขียน